**Урок па курсу «Чалавек і свет» у 2 класе**

**Тэма:** Грыбы, іх разнастайнасць. Ядомыя і ядавітыя грыбы. Правілы збору грыбоў

**Мэта:** плануецца, што да канца ўрока вучні будуць умець адрозніваць найбольш распаўсюджаныя грыбы па іх характэрных прыкметах.

**Задачы**:

* засваенне навучэнцамі ўяўлення аб грыбах як асобнай групе жывых істот, якія не адносяцца да раслін і жывёл і якія маюць асаблівую будову;
* стварэнне ўмоў для аперыравання канкрэтнымі ўяўленнямі аб найбольш распаўсюджаных ядомых і ядавітых грыбах на ўзроўні іх пералічэння і апісання асобных прыкмет;
* фарміраванне неабходнасці ў выкананні правіл бяспекі пры зборы грыбоў і ўжыванні іх, беражлівых адносінах да ўсіх жывых істот;
* развіццё ўменняў параўноўваць, аналізаваць, рабіць вынікі.

**Абсталяванне**: малюнкі, фотаздымкі, слайды з адлюстраваннем грыбоў, картачкі з тэкстам, заданнямі, магніты, камп'ютар.

**Ход урока**

**Арганізацыйны момант**

*Гучыць музыка лесу.***СЛ.1**

Давайце пафантазіруем. Заплюшчыце вочкі. Паслухайце гукі і уявіце, што сонечным летнім днём адправіліся ў лес. Уявілі? А зараз расплюшчыце вочкі. Паглядзіце каго мы сустрэлі ў лесе.

Мы сустрэлі вожыка, які ідзе на дзень нараджэння да сваёй сяброўкі.

**Кантроль раней вывучанага матэрыялу**

На дзень нараджэння прынята дарыць букеты. Давайце дапаможам сабраць вожыку букет. Але перад тым, як сарваць, ўспомніце з мінулага ўрока, якія кветкі можна рваць, а якія - нельга.

Вожык задаволены вашым букетам.

*Самаацэнка на грыбках.*

Зараз папрацуем у парах. Вам неабходна выбраць правільны адказ на пытанні, якія я вам раздам, для гэтага вам трэба ўспомніць тыя веды, якія атрымалі на мінулым уроку.

1. *Якія расліны заносяцца ў Чырвоную кнігу?*

а) расліны вышынёй да метра;

б) расліны, якія знікаюць.

2. *Як нельга адносіцца да раслін?*

ы) рваць і таптаць іх;

я) глядзець на іх.

3. *Для чаго ствараюцца запаведнікі, заказнікі і нацыянальныя паркі?*

в) каб устанавіць каруселі;

г) для аховы раслін.

4. *Выбраць расліну, занесеную ў Чырвоную кнігу.*

р) гарлачык белы;

о) крапіва;

*Праверка заданняў.*

*ГРЫБ*

- Якое слова ў нас атрымалася?

**Вызначэнне тэмы ўрока**

* Можа хто з вас здагадаўся як будзе гучаць тэма нашага ўрока?

**СЛ.2**

Тэма нашага ўрока: Грыбы, іх разнастайнасць. Ядомыя і ядавітыя грыбы. Правілы збору грыбоў.

Наш сябар Вожык ведае шмат пра грыбы. А вы, што ведаеце?

* А што вы хочаце ведаць пра грыбы?

Сапраўды, мы з вамі сёння на ўроку даведаемся, на якія групы падзяляюцца грыбы, пазнаёміцца з будовай грыба, з правіламі збору грыбоў. **СЛ.3**

* А для чаго мы павінны гэта ведаць?

***Работа з кластарам***

* Да якой прыроды адносяцца грыбы? Жывой ці нежывой?

**СЛ.4**

* Грыбы - гэта расліна, жывёла.

Грыбы - гэта сапраўднае дзіва - не расліны і не жывёлы, а асобая група жывых арганізмаў. Запомніце гэта!

***Работа па падручніку.***

***Вожык прапануе вам пазнаёміцца з будовай грыба. А для гэтага разгарніце падручнік на с.60.***

* Разгледзьце малюнак і прачытайце тэкст змешчаны пад малюнкам.
* З якіх частак складаецца грыб?

Шляпка - верхняя частка грыба. Яна падобная на капялюшык. Затым ножка. Грыбніца - размяшчаецца ў глебе на глыбіні 5-12 см. Яна можа жыць доўга, калі беражліва адносіцца да яе месцазнаходжання. Грыбніца патрэбна для харчавання грыба, развіцця і росту.

* Якая шапачка ў грыбы?
* Для чаго патрэбна грыбніца?
* А як вы думаеце, ці лёгка знайсці ў лесе грыбы?
* Што для гэтага трэба ведаць?
* А вы збіралі грыбы?
* Вось я зараз і праверу, якія вы ўважлівыя грыбнікі. Мы гаварылі, што грыбы сябруюць з дрэвамі. Давайце расселім грыбы пад дрэвы.

*На дошцы малюнкі дрэў і грыбоў.*

*падбярозавік - бяроза*

*падасінавікі - асіны*

*апенькі - пянькі*

*масляты - хвоі*

*баравікі - елкі*

*Самаацэнка на грыбках.*

**Работа з прыказкай**

Вы, напэўна, не раз ад дарослых чулі прыказку:

**СЛ.5**

***"Усякі грыб у рукі бяруць, але не ўсякі ў кошык кладуць."***

* Як зразумелі прыказку? Чаму не ўсякі грыб ў кошык кладуць?

*Работа з падручнікам с.60,61.*

*Работа з карткамі: бледная паганка, мухамор, несапраўдныя апенькі.*

* Што даведаліся пра бледную паганку, пра мухамор і несапраўдныя апенькі?

У мухамора чырвоная або чырвона-аранжавая шапачка з белымі хлоп'ямі на паверхні. Ножка белая і мае ўнізе клубнявіднае патаўшчэнне-"гаршочак", а наверсе ножкі - белае плевачнае кальцо. Мухамор вельмі атрутны. Яго атрута дзейнічае праз 2 гадзіны.

Несапраўдныя апенькі трэба ўмець адрозніваць ад сапраўдных. Шапачкі ў іх больш яркія, гладкія, на іх няма белаватых лустачак. У несапраўдных апенькаў няма махрыстага кальца, якое абавязкова ёсць у сапраўдных апенькаў. Цела несапраўдных апенькаў мае непрыемны пах.

Бледная паганка змяшчае яд. Шапачка ў бледнай паганкі зеленаватая. Запомніце! Бледную паганку нельга зрываць, зразаць нажом і нават дакранацца да яе!

**СЛ.6,7***Работа СА СЛАЙДАМІ "Ядомыя і ядавітыя грыбы".*

*Фізкультхвілінка*

Зараз давайце пазбіраем грыбы. Устаньце, калі ласка.

Вось мы ў лес прыйшлі,

Белы грыб знайшлі.

Выраслі масляты,

дружныя рабяты.

А апенькі-плясуны на палянцы скачуць,

Капялюшыкамі машуць.

Раз грыбок, яшчэ грыбок

Паклалі ў сялок.

* Скажыце, ці патрэбныя ў лесе ядавітыя грыбы? Навошта яны растуць у лесе? Грыбы вельмі патрэбныя лесу і яго жыхарам. Грыбамі харчуюцца вавёркі, алені, лосі, сарокі, насякомыя. Некаторымі грыбамі лечацца жывёлы. Пагэтаму ніколі не збівайце, не тапчыце іх, так як яны каму-небудзь прыгодзяцца.
* Паслухайце верш і дапамажыце Вожыку.

Пад сасною два грыбы -

Цёмна-буры і рабы.

А які з іх сябар Вожык

Пакладзе ў лазовы кошык? (Цёмна-буры)

* Чаму Вожыку трэба браць цёмна-буры грыб, які гэта грыб?

Малайчыны! А давайце пагуляем у гульню "Ядомы - неядомы". Калі я называю ядомы грыб, вы пляскаеце ў далоні. Калі называю неядомы грыб - тупаеце нагамі.

***Лісічкі, мухамор, апенькі, сыраежкі, ваўнянкі, маслякі, бледная паганка, несапраўдныя апенькі, падасінавік, падбярозавік, баравік.***

*Самаацэнка на грыбках.*

***Рашэнне сітуацыйнай задачы:***

Коля і Саша збіралі грыбы. Коля літаральна вырываў грыбы з зямлі, бо забыўся нож. А Саша зразаў ножыкам кожны грыбок асцярожна, бліжэй да шапкі.

* Хто з рабят умее правільна збіраць грыбы?
* Якія памылкі дапусцілі хлопчыкі?
* Пра якія яшчэ правілы трэба памятаць кожнаму грыбніку?
* Работа па падручніку с. 63.

***Правілы збору грыбоў***

Дзеці, а таксама грыбы нельга збіраць паблізу аўтамабільных дарог і чыгунак. А чаму нельга гэта рабіць, даведаемся пасля дэманстрацыі доследу.

*Настаўнік і дзеці дэманструюць дослед з паралонавай губкай, апускаючы яе ў сподак з падкрашанай вадой: губка ўсмоктвае ваду, афарбоўвае ў яе колер.*

- Грыбы, якія растуць паблізу аўтамабільных дарог, усмоктваюць шкодныя рэчывы, газы машын і самі становяцца атрутнымі.

**3. Замацаванне вывучанага**

Гульня-трэнажор на камп'ютары "Дапамажы вожыку сабраць грыбы".

**Вынік урока**

Якая тэма нашага ўрока? **СЛ.8**

Давайце звернемся да задач урока. Ці дасягнулі мы іх?

Дык з якіх частак складаецца грыб?

Для чаго патрэбна грыбніца?

На якія групы дзеляцца грыбы?

**Дамашняе заданне**

Вожык падрыхтаваў для вас падарункі (грыбкі), на якіх вы знойдзеце дамашняе заданне.

# Падрыхтаваць загадкі пра грыбы, або падрыхтаваць паведамленне пра грыб, які вам больш спадабаўся ці зацікавіў.

**Рэфлексія**

Мне вельмі спадабалася працаваць з вамі на ўроку. Вы стараліся, давалі правільныя адказы. Але найбольш актыўнымі былі .... . Я хачу вам уручыць дыпломы маладога грыбніка. Астатнім дзецям я хачу пакінуць на памяць пасведчанні маладога грыбніка.

Дзякуй усім за супрацоўніцтва!

У мухамора чырвоная або чырвона-аранжавая шапачка з белымі хлоп'ямі. Мухамор вельмі атрутны. Яго атрута дзейнічае праз 2 гадзіны.

Несапраўдныя апенькі трэба ўмець адрозніваць ад сапраўдных. Шапачкі ў іх больш яркія, гладкія, на іх няма белаватых лустачак, няма махрыстага кальца, якое абавязкова ёсць у сапраўдных апенькаў.

Бледная паганка змяшчае яд. Шапачка ў бледнай паганкі зеленаватая. Запомніце! Бледную паганку нельга зрываць, зразаць нажом і нават дакранацца да яе!